**Kortversjon av infodagens info**

* **Hvilke ansatte har med konfirmantene å gjøre?**
	+ Undervisningsleder Kristin Helgen Buckholm
	+ Kapellan i Glemmen, Morten Zakariassen
	+ Sokneprest i Domkirken, Andreas Vassal
* **Er det andre ledere sammen med konfirmantene?**
	+ Ja, vi har omtrent 30 ungdomsledere mellom 16 og 22 som i løpet av året hjelper til med å få konfirmantarbeidet til å gå rundt.
	+ Ungdommene har gått eller går på lederkurs i regi av kirken i Fredrikstad, og får fort god erfaring med både praktiske og sosiale oppgaver.
	+ Vi har flere samtaler med våre ungdommer om hvordan bidra til å skape et godt og trygt miljø for konfirmantene.
* **Hvilke grunntanker ligger bak opplegget?**
	+ **Leke:** vi er opptatt av at konfirmantene skal GJØRE konfirmantåret; gjøre ulike aktiviteter hver for seg, i grupper og sammen alle sammen. Noen aktiviteter vil være kun for gøy, mens andre vil være tett knyttet til de aktuelle temaene.
	Vi håper at dette vil gjøre at opplevelsen av konfirmasjonstiden blir god, at det bidrar til et godt miljø og at det bidrar til refleksjon, vekst og læring.
	+ Lure: vi er opptatt av at konfirmantene alene og sammen med andre får stille spørsmål til seg selv, til hverandre og til oss – om livet, verden, tro, kirke…osv…
	Hos oss er det høy takhøyde for spørsmål og undrende samtaler om alle livets sider.
	+ Lære: vi har ulike temaer vi skal gjennom i løpet av året, med utgangspunkt i den nasjonale læreplanen for konfirmantene. Vi har temaer som Gud, Jesus, Tro, Identitet, Grenser, Sex, Rus, Fellesskap, Bønn, Kirke, Etikk, Valg….og mye mer.
* **Leir eller enkeltsamlinger?**
	+ Vi tilbyr enkeltsamlinger for de som av ulike grunner ikke kan delta på leir.
		- **OBS!** Vårt mål er at pris ikke skal være avgjørende for om du velger leir eller enkeltsamlinger, men for å nå dette målet er vi avhengig av hjelp fra dere. Vi håper derfor at du tar kontakt med Kristin Buckholm dersom egenbetalingen er en utfordring for dere.
	+ VI TRENGER AT NOEN VENNEGJENGER BYTTER FRA LEIR 1 TIL LEIR 2!!!
		- Grunnet kapasitet på leirstedet er vi helt avhengige av at noen bytter til leir 2 – ta kontakt med undervisningsleder.
		Noen har allerede gjort dette, men vi trenger at fler gjør dette. Takk ☺
* **Korkonfirmant?**
	+ På de 3 samlingene vi har inne (Januar, Februar og Mars) kan konfirmantene velge å ta del i et eget opplegg som handler om å lære seg sanger som handler om de samme temaene som de andre konfirmantene gjør andre oppgaver om.
	+ Korkonfirmantene har samling på lørdag og har sin medliturgtjeneste på søndagen, som kor. Koret synger sammen med menigheten og for menigheten.
	+ Har du lyst til å være med å synge, men synes det er ubehagelig å stå foran folk? Bli med på samlingene, så kan du heller få andre oppgaver under gudstjenesten.
	+ Alle kan være korkonfirmant. De som har sunget masse og de som har lyst til å prøve det ut 3 ganger.
	+ Korkonfirmantopplegget melder konfirmantene seg på på introdagen 12.oktober, samtidig som alle konfirmantene skal få ønske seg hvem de ønsker å være på gruppe sammen med.
* **Forventninger fra vår side**
	+ Vi forventer at konfirmantene deltar på det av opplegget som er obligatorisk.
		- Dersom oppmøte på noen samlinger er vanskelig av ulike grunner så finner vi løsninger, men ta kontakt slik at vi har oversikt over hvem som kommer når.
	+ Dersom fraværet overstiger 3 samlinger vil vi ta kontakt om et alternativt opplegg, slik at hver konfirmant får det han/hun har krav på.
* **Informasjon vil komme ut på nettsidene til menighetene, dersom det er noe spesielt vil det komme på mail og sms.**
	+ Følg gjerne Glemme og/eller Gamle Glemmen på facebook og instagram for å se mer av hva som skjer i menighetene.
	+ Er du nyskjerrig på hva undervisningslederen Kristin driver med på jobb kan dere følge henne på instagram under navnet «Kristin\_snart\_prest»
* **Gudstjenester**
	+ I løpet av konfirmasjonstiden skal alle være med på 10 gudstjenester
		- Noen av disse er en del av det fastlagte programmet
		- Resten kan konfirmantene velge selv
			* Dersom konfirmanten drar på gudstjeneste et annet sted er det fint om de tar med en beskjed fra en ansatt i den kirken om at de var der ☺ Gjerne et program fra gudstjenesten eller noe lignende, med en liten underskrift – så ser vi litt hva de har vært med på ☺
	+ Alle konfirmanter skal i løpet av året være med som medarbeidere på 2 (3 i Domkirken) gudstjenester – hvor de vil få ulike oppgaver.
		- Den aktuelle presten sender sms med info i forkant av gudstjenesten
		- Oppgavene varierer fra å dele ut salmebøker, rydde klart kirkerommet, lese tekster eller bønner, gå i prosesjon eller noe lignende. Ingen konfirmanter vil tvinges til å gjøre noe de ikke er komfortable med, men vi utfordrer dem gjerne litt – da vi ser at mange vokser på å mestre nye oppgaver.
	+ Vi anbefaler konfirmantene å delta på G19 – egne gudstjenestelignende samlinger i Glemmen kirke ca 1 søndag i måneden kl.19. Se program for datoer for dette.
* **Foresatt-oppgaver**
	+ Ta gjerne del i konfirmantens år ved å være nysgjerrig og åpne for samtale om det de opplever og lærer. Vær veldig gjerne med på gudstjenestene hvor konfirmanten har oppgaver – det er ofte både en god opplevelse for konfirmant og foresatte.
	+ Under fasteaksjonen ønsker vi at så mange som mulig av konfirmantene har med seg en voksen som kan gå/sykle/kjøre med dem rundt til ulike ruter. Det samles inn penger til Kirkens Nødhjelps arbeid med å gi mennesker tilgang til rent og trygt vann.
		- I forkant av aksjonen har konfirmantene om rettferdighet, solidaritet og omsorg. De får også god innføring på aksjonsdagen om hvordan man på en god måte går fra dør til dør.
	+ Til fasteaksjonen og avslutningsfesten kommer vi vil å spørre pent om noen har mulighet til å stille med kake/boller eller noe som ligner på dette. Men det tar vi på et foresattmøte.
* **Blir det mer info til foresatte?**
	+ Ja ☺
	+ Vi har to foresattmøter, se datoer i programmet.
* **Skjer det noe rett før konfirmasjonene?**
	+ Ja! Datoer og tidspunkter kommer!
		- * Avslutningsfest for konfirmanter og foresatte
			* Fotografering og kappeprøving og øving (en ettermiddag pr kirke)
* **Min konfirmant er ikke døpt….**
	+ Dette gjelder flere, og vi i kirken synes alltid det er stas at også noen som ikke er døpt ønsker konfirmasjon.
		- Vi tar kontakt med dem det gjelder for å snakke om hvordan vi gjør dette med dåp ☺